Sompoton

Sompoton ialah sebuah alat tiup berupa erofon yang dimainkan dalam kalangan masyarakat Kadazan-Dusun dan MurutBuku Teks Sejarah Tahun 6  dari Sabah, utara pulau Borneo. Sompoton merupakan salah satu alat muzik tradisional bagi suku kaum Kadazan Dusun. 

 Binaan 
Bahan asas ia diperbuat daripada labu air yang dikeringkan iaitu korobu. Labu ini ditebuk lubang memuatkan sebanyak lapan batang buluh kecil berbagai panjang dipanggil sumbiling disusun dan diikat dalam dua lapisan menggunakan rotan - salah satu batang ini bertindak sebagai pengapit yang memberi imbangan kepada keseluruhan binaan ayat tanpa perlu mengeluarkan bunyi.

Setiap buluh atau sumbiling ini mempunyai nama tradisi sendiri:

 lombohon
 monongkol
 suruk
 baranat
 randawi,
 tuntuduk
 tinangga

Batang-batang buluh ini dilekatkan rapat-rapat pada dasar alat menggunakan lilin lebah bagi menahan angin daripada keluar melalui celah-celah buluh apabila ia ditiup.

Rid yang menggetar menghasilkan bunyi tiupan diperbuat daripada batang pokok polod.

 Cara bermain 
Pemain memegang alat sompoton mengikut kedudukan sendiri: pemain yang berdiri perlu memegang tegak atau mencondongkan badan alat pada sebelah kanan pemain, pemain yang duduk akan membaringkan empat buluh terpanjang pada bahu pemain.

Pemain meniupkan udara melalui muncung sambil dua-dua tangan menutupi lubang buluh hujung: jari tangan yang lebih kuat menutupi buluh-buluh pendek manakala jari tangan yang berlawanan menutupi lubang pangkal barisan buluh panjang.

 Rujukan 

 Pautan luar 
 The Making of the Sompoton - dokumentari dalam bahasa Dusun dengan sarikata bahasa Inggeris

Kategori:Alat muzik tradisional Malaysia
Kategori:Alat muzik Sabah
Kategori:Alat muzik Kadazan